Turkiyalik taniqli xonanda va aktyor Emrah 6 yillik turmushidan so‘ng rafiqasi bilan ajrashmoqda

Turkiyalik taniqli xonanda va aktyor Emrah Erdo‘g‘on turmush o‘rtog‘i Sibel Erdo‘g‘on bilan ajrashmoqda, deb yozadi Turkiyaning Sabah nashri.

Qayd etilishicha, ajrashish tashabbuskori aynan Emrah hisoblanadi. U aslida yanvar oyida ushbu qarorga kelgan.
Juftlik 2014-yilda turmush qurgan. Ularning bir o‘g‘il va bir qiz farzandi bor. So‘nggi vaqtlarda ommaviy axborot vositalarida Emrahning oilasidagi notinch vaziyat haqida ma’lumotlar chop etilgan, biroq u bunday gap-so‘zlarni inkor qilgan.

Hozirda esa ajrashish jarayoni boshlanganini Emrahning o‘zi tasdiqlagan, biroq holatni izohlashdan bosh tortgan.
Emrah 2019-yilda san’atni tark etganini ma’lum qilgan. U Turkiya hamda xorijiy mamlakatlarda ko‘chmas mulk agentliklarini ochgan.
Ma’lumot uchun, Emrah Erdo‘g‘on 1971-yilda Turkiyaning Diyorbakir shahrida tug‘ilgan. U faoliyati davomida 10 dan ortiq albom yozgan, 8 ta filmda suratga tushgan. Emrah Turkiyadan tashqari Saudiya Arabistoni hamda Ozarbayjonda ham juda mashhur.
 “Muhtasham yuz yil. Ko‘sem” seriali yulduzi Beren Saat eri bilan ajrashmoqda